“Летні адпачынак мы арганізоўваем у адпаведнасці з дынамікай запытаў бацькоў і зыходзячы з нашага шматгадовага вопыту работы, але штогод, зразумела, штосьці мяняецца. Многія старшыя школьнікі, напрыклад, імкнуцца летам працаваць, каб зарабіць грошы. Для гэтага некалькі гадоў назад у нас была спроба арганізацыі лагера працы і адпачынку, але, на жаль, ён праіснаваў усяго два гады. Справа ў тым, што цяпер ідзе барацьба ўстаноў адукацыі за рабочыя месцы для школьнікаў. Сёлета нам удалося заключыць дагавор і ўзяць 44 рабочыя месцы ў камітэце па працы, занятасці і сацыяльнай абароне Мінгарвыканкама. Такім чынам, мы распісалі другасную занятасць для некаторых жадаючых навучэнцаў ад 14 да 18 гадоў”, — растлумачыла Галіна Леанідаўна.